Euroopan talousyhteisön ja Andorran ruhtinaskunnan kirjeenvaihtona tehtyä sopimusta täydentävä eläinlääkintää koskeva pöytäkirja



Virallinen lehti nro L 148 , 06/06/1997 s. 0016 - 0018



Euroopan talousyhteisön ja Andorran ruhtinaskunnan kirjeenvaihtona tehtyä sopimusta täydentävä eläinlääkintää koskeva PÖYTÄKIRJA ANDORRAN RUHTINASKUNTA ja EUROOPAN YHTEISÖ, jotka OTTAVAT HUOMIOON Euroopan talousyhteisön ja Andorran ruhtinaskunnan välisen Luxemburgissa 28 päivänä kesäkuuta 1990 allekirjoitetun kirjeenvaihtona tehdyn sopimuksen, HALUAVAT sallia perinteisen elävien eläinten ja eläintuotteiden kaupan jatkumisen Andorran ja Euroopan yhteisön välillä, KATSOVAT, että on tämä huomioiden aiheellista huolehtia siitä, että tässä kaupassa noudatetaan eläinlääkinnästä annettuja yhteisön säännöksiä, ja KATSOVAT, että on tämän vuoksi aiheellista täydentää Euroopan talousyhteisön ja Andorran ruhtinaskunnan välistä sopimusta, SOPIVAT SEURAAVISTA MÄÄRÄYKSISTÄ: 1 artikla Andorran ruhtinaskunta sitoutuu soveltamaan yhteisön eläinlääkintäalan lainsäädäntöä erityisesti seuraavilla aloilla: I Toimenpiteet sairauksien torjumiseksi ja ilmoittamiseksi; II Eläinten terveys: kauppa ja markkinoille saattaminen (kolmansia maita lukuun ottamatta); III Eläinten terveyden suojelutoimenpiteet eläintuotteiden osalta (kolmansia maita lukuun ottamatta); IV Kansanterveyden suojelutoimenpiteet: markkinoille saattamista koskevat säännöt (kolmansia maita lukuun ottamatta); V Hormonit, jäämät, BST, zoonoosit, eläinjätteet, lääkerehut; VI Tuonti kolmansista maista; VII Eläinten tarkastaminen ja tunnistaminen sekä keskinäinen avunanto; VIII Eläintekniikka (kolmansia maita koskevat määräykset mukaan lukien); IX Eläinsuojelu; X Hallinnolliset asiat (jotka koskevat erityisesti yksityiskohtaisia sääntöjä eläinlääkintää koskevan, yhteisön voimassa olevan säännöstön jatkuvasta sisällyttämisestä Andorran lainsäädäntöön). 2 artikla Euroopan talousyhteisön ja Andorran ruhtinaskunnan välisen sopimuksen 17 artiklassa määrätty sekakomitea laatii luettelon niistä eläinlääkintää koskevista yhteisön säännöksistä, joita Andorran on sovellettava. Sekakomitean yhteyteen on perustettu eläinlääkinnällinen alaryhmä. Se tarkastelee määräajoin erityisesti Andorrassa sovellettavan yhteisön lainsäädännön kehitystä. Tarvittaessa alaryhmä antaa suosituksia sekakomitealle näiden säännösten mukauttamiseksi ja ajan tasalle saattamiseksi. 3 artikla Tämä pöytäkirja on erottamaton osa sopimusta. 4 artikla Sopimuspuolet hyväksyvät tämän pöytäkirjan omia menettelyjään noudattaen. Se tulee voimaan sitä päivää seuraavan toisen kuukauden ensimmäisenä päivänä, jona sopimuspuolet ilmoittavat kyseisten menettelyjen päättämisestä. 5 artikla Tämä pöytäkirja laaditaan kahtena englannin-, espanjan-, hollannin-, italian-, kreikan-, portugalin-, ranskan-, ruotsin-, saksan-, suomen-, tanskan- ja katalaaninkielisenä kappaleena kunkin tekstin ollessa yhtä todistusvoimainen. Hecho en Bruselas, el quince de mayo de mil novecientos noventa y siete. Udfærdiget i Bruxelles den femtende maj nitten hundrede og syvoghalvfems. Geschehen zu Brüssel am fünfzehnten Mai neunzehnhundertsiebenundneunzig. ¸ãéíå óôéò ÂñõîÝëëåò, óôéò äåêáðÝíôå ÌáÀïõ ÷ßëéá åííéáêüóéá åíåíÞíôá åðôÜ. Done at Brussels on the fifteenth day of May in the year one thousand nine hundred and ninety-seven. Fait à Bruxelles, le quinze mai mil neuf cent quatre-vingt-dix-sept. Fatto a Bruxelles, addì quindici maggio millenovecentonovantasette. Gedaan te Brussel, de vijftiende mei negentienhonderd zevenennegentig. Feito em Bruxelas, em quinze de Maio de mil novecentos e noventa e sete. Tehty Brysselissä viidentenätoista päivänä toukokuuta vuonna tuhatyhdeksänsataayhdeksänkymmentäseitsemän. Som skedde i Bryssel den femtonde maj nittonhundranittiosju. Fet a Brussel.les, el quinze de maig de mil nou cents noranta set. Por la Comunidad Europea For Det Europæiske Fællesskab Für die Europäische Gemeinschaft Ãéá ôçí ÅõñùðáúêÞ Êïéíüôçôá For the European Community Pour la Communauté européenne Per la Comunità europea Voor de Europese Gemeenschap Pela Comunidade Europeia Euroopan yhteisön puolesta På Europeiska gemenskapens vägnar >VIITTAUS FILMIIN> Pel Govern del Principat d'Andorra >VIITTAUS FILMIIN>